《丁丑除夕》
清代·金德嘉

捃拾瓢中今岁诗，衡门缓步向江湄。贫应同谷搜黄独，老合商颜拾紫芝。

带索自成高士传，买山谁乞故人资。焚鱼学士书床在，一字何曾可救饥。

作者简介：（1630—1707）清湖北广济人，字会公，号豫斋。康熙二十一年进士，官翰林院检讨，与修《明史》、《一统志》。曾主贵州乡试。以与徐乾学善，被掌院李光地劾罢。归后闭门著书。门人私谥贞孝先生。有《居业斋文集》、《居业斋诗钞》、《续纂元明名臣言行录》。